Jos olet joskus kuullut sanottavan “ilmainen on maksullisen mainos”, niin tietoturvassa se pitää paikkansa. Ilmaista virusturvaa tarjotaan, jotta käyttäjä hankkisi myöhemmin valmistajan paremmin suojaavan maksullisen palvelun.  Ilmaisista tietoturvapalveluista puuttuu ominaisuuksia, joita maksulliset palvelut sisältävät. Harva maksuton antivirus-palvelu tarjoaa pankkitoimintojen suojausta, haitallisten nettisivujen suodatusta ja perhesääntöjä.  Lisäksi tietoturva-palvelun tarjoaminen sisältää kuluja. Jo pelkästään palvelimien yllä­pito on kallista toimintaa. Ilmaiset antivirus-toimijat saattavat rahoittaa toimintaansa myymällä asiakkaiden tietoja mainostajille.